Súradnice: 48°46′31″S 20°14′38″V﻿ / ﻿48,7752°S 20,244°V﻿ / 48.7752; 20.244

**Pálenisko** (1 097,7 m n. m.) je vrch v Stolických vrchoch, krajinnom celku Slovenského rudohoria. Leží nad Rejdovou, približne 11 km severovýchodne od Revúcej.

Poloha
------

Nachádza sa v severovýchodnej časti Stolických vrchov, v geomorfologickom podcelku Stolica. Leží na území Košického kraja, okresu Rožňava a na katastrálnom území obce Rejdová. Najbližším sídlom je na severovýchodnom úpätí situovaná Rejdová, východne sa nachádza Vyšná Slaná a Brdárka, juhovýchodne Markuška a Hanková, južne Slavošovce a Čierna Lehota, západne Muránska Huta a Muránska Zdychava a severne Telgárt.

Opis
----

Pálenisko leží na východe severnej časti pohoria, v rázsoche bočného hrebeňa, vedúceho východným smerom z vrchu Stolica (1 476 m n. m.) na Príslop (1 161 m n. m.). Severne sa nachádza Čierna hora (1 152 m n. m.), Skalie (1 076 m n. m.), Buchvald (1 293 m n. m.), Trsteník (1 390 m n. m.) a Priehybka (1 219 m n. m.), západne Kyprov (1 391 m n. m.), Stolica (1 476 m n. m.), Lehotská hoľa (1 397 m n. m.) a Faltenov vrch (1 338 m n. m.), južne Kohút (1 409 m n. m.), Skalka (1 116 m n. m.), Grúň (1 197 m n. m.), Pavlova hora (996 m n. m.) a Príslop (1 161 m n. m.) a východne Kilhov (854 m n. m.), Veľký Radzim (991 m n. m.) a Strieborná (880 m n. m.). Severné a západné svahy odvodňuje potok Mlynná, južné a východné Žolíkovský potok do Slanej. Na vrchol nevedie značený turistický chodník.

### Výhľady

Vrcholová oblasť je po plošnej ťažbe pokrytá len nízkou vegetáciou, ktorá umožňuje rozhľad. Pri vhodných podmienkach je vidieť najmä okolité vrchy Stolických vrchov, Volovské vrchy a Revúcku vrchovinu.

Prístup
-------

Na vrchol nevedie značený turistický chodník, preto prístup je možný lesnými cestami a chodníkmi z Rejdovej. Z tejto obce však vedie aj  žlto značená turistická trasa juhovýchodným úbočím do sedla Olochova jama.

Referencie
----------

1. 1 2  *Stolické vrchy. Turistická mapa.* 1 : 50 000. Harmanec: VKÚ, a. s. 2000.
2. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-06-02]. Dostupné online.
3. 1 2 3 4 5   *Mapový portál HIKING.SK* [online]. Denník N, [cit. 2023-06-02]. Dostupné online.
4. ↑   *Mapy.cz* [online]. sk.mapy.cz, [cit. 2023-06-02]. Dostupné online.
5. ↑   *Peakfinder* [online]. peakfinder.org, [cit. 2023-06-02]. Dostupné online.

Pozri aj
--------

* Stolické vrchy
* Stolica (geomorfologický podcelok)
* Zoznam vrcholov v Stolických vrchoch

Externé odkazy
--------------

* Poloha na turistickej mape

| * z
* d
* u
Stolické vrchy |
| --- |
| Podcelky (časti) | 
* Stolica
* Tŕstie
	+ Muránska brázda
* Klenovské vrchy
	+ Kokavská brázda
* Málinské vrchy
	+ Ipeľská brázda

 |
| Veľkoplošné chránené územie | 
* OP Národný park Muránska planina

 |
| Prírodné rezervácie | 
* Zdychavské skalky
* Hodošov les
* Tŕstie

 |
| Chránený areál | 
* Jasenina
* Lúka pod cintorínom
* Lúky pod Besníkom
* Lúky pod Ukorovou
* Tunel pod Dielikom
* Vachtové jazierko

 |
| Vybrané vrcholy Stolických vrchovZoznam vrcholov | 
* Stolica (1 477)
* Kohút (1 409)
* Lehotská hoľa (1 397)
* Kyprov (1 391)
* Faltenov vrch (1 338)
* Buchvald (1 293)
* Priehybka (1 219)
* Čelo (1 210)
* Kozovec (1 203)
* Malý Kohút (1 192)
* Príslop (1 161)
* Salašiská (1 132)
* Tŕstie (1 121)
* Skalka (1 116)
* Pálenisko (1 098)
* Predné Tŕstie (1 093)
* Skálie (1 076)
* Krížna poľana (1 018)
* Ostrá (1 011)

 |
| Sedlá Stolických vrchov | 
* Faltenovo sedlo
* Harová
* Olochova jama
* Slanské sedlo

 |